A NYERESÉGES SPORTFOGADÁS KULISSZATITKAI

Nagykovácsi Zsolt

2019

Publio Kiadó

www.publio.hu

Minden jog fenntartva!

Korrektúra: Nagy Sára

© NAGYKOVÁCSI ZSOLT – https://NeoBet1x2.eu – 2018

1. Ajánlások

„Minden sportfogadás iránt érdeklődő sporttársnak ajánlom Nagykovácsi Zsolt ”A nyereséges sportfogadás kulisszatitkai” című művét! Ajánlom mindazoknak, akik tudatosan, nyereségorientált szemlélettel kívánnak sporteseményekre fogadni.

Mint  minden  szerencsejáték  esetében,  a  sportfogadásoknál  is  igaz,  hogy  szerepe  van  a szerencsének, de nem mindegy, mekkora részben! Egy jó szerencsejátékos a szerencsefaktort a lehető legalacsonyabb szintre tudja redukálni, miközben egy jól megválasztott fogadási stratégiával akár hosszú távon is nyereséget tud elérni!

Fontos még egyszer kihangsúlyoznunk 2 elemet az előző mondatból: 1.) fogadási stratégiával

2.) hosszú távon

Rövid távon, akár egyetlen Tippmix-mérkőzésre feltett nagyobb összeggel is lehet sok pénzt nyerni – vagy éppen elbukni az egészet –, de ebben az esetben szinte kizárólag a szerencsefaktor van kihatással az esetleges nyereségünkre vagy veszteségünkre. Hosszabb távon viszont nem érdekes, ha egy-egy mérkőzésen veszteséget szenvedünk, mert a célunk az, hogy összességében pozitív egyenleggel  végződjenek  a  fogadásaink.  Ehhez  viszont  jó  segítség  egy  tudatosan  kiválasztott játékstratégia,  amelyekből  többféle  is  található  Nagykovácsi  Zsolt  „A  nyereséges  sportfogadás kulisszatitkai” című művében. Azt ajánlom a fogadóknak, hogy próbáljanak ki többféle stratégiát a kiadványból, s alkalmazzák azt, amelyik a legjobban beválik! A kiadvány ára akár már egy jól sikerült játéknapon is megtérülhet, ezért nem lehet kérdés a hasznossága!

Eredményekben  és  nyereségben  gazdag  éveket  kívánok  minden  olyan  sporttársnak,  aki  e kiadványt használja!”

(Fehér  Gábor  –  12  féle,  2  nyelven,  több  mint  21  ezer  példányban  értékesített, szerencsejátékosoknak szóló könyv Szerzője)

„Egyaránt fognak benne találni hasznos ötleteket és tanácsokat a már haladó Tippmixesek, mint a szárnyaikat  most  bontogató  szerencsevadászok.  A  különböző  témák  érthetően  és  rendszerezve segítenek  nekünk  betekintést  nyújtani  abban,  hogy  egyre  tudatosabban  használjuk  fel  a tapasztalatainkat.  Mindenkinek  ajánlom,  aki  szereti  a  Tippmixet  akár  hobbiból,  akár  magasabb szinten is űzi azt.”

(Boda István)

„A  sportfogadást  kb.  4-5  éve  kezdtem…  Jómagam  is  próbálkoztam  már  a  fogadás  többféle fajtájával, de még mindig nem lettem sikeres. Most, hogy elolvastam a Zsolt könyvében leírtakat, igenis  hasznos  tanácsokkal  lettem  gazdagabb  a  nyereséges  Sportfogadás  eléréséhez.  De,  hogy tényleg sikeres legyek… ahhoz mindenképp a 23 pontos aranyszabályt be kell tartanom… tartanunk!

Mindenkinek csak ajánlani tudom, hogy mielőtt sportfogadásra szánja el magát, előtte mindenképp olvassa el “A nyereséges sportfogadás kulisszatitkai” című könyvecskét!”

(Takács Mónika)

„Nagyon tetszett a könyv, sok mindenre rávilágított, mindenkinek ajánlom! Zsoltot pár hónapja ismertem  meg,  és  a  könyvből  is  könnyen  leszűrhető,  hogy  mennyire  lelkiismeretes,  alapos  és alázatos a munkája. Kiváló  Tippster, aki valóban belefekteti a munkaórákat az elemzésbe.”

(Csikós Zoltán)

2. Bevezető

Szeretettel köszöntelek!

Először  is  köszönöm  a  bizalmat,  hogy  megvásároltad  a  könyvet.  Igyekszem  megszolgálni.  A könnyebb kommunikáció miatt, végig a tegező formát fogom használni. Remélem, ezzel nem sértek meg senkit.

A könyv elsősorban azokhoz szól, akik már szoktak Tippmixelni!  Ha még nem tudod, hogyan kell, de érdekel – ahogyan anno engem is éveken keresztül érdekelt, mire belebotlottam végre  egy  olyan  emberbe,  aki  megtanította  az  alapokat  nekem  –,  akkor  javaslom,  először  egy ismerőstől tanuld meg az alapvető dolgokat, mert a könyv terjedelme aránytalanul nagyra nőne, ha onnan kezdenénk, hogy mi is az az „odds” a „Lucky15”, vagy úgy általában a kombinációs fogadás…

A  nevem:  Nagykovácsi  Zsolt,  és  3  éve  próbálok  sportfogadásból  egy  kis  havi  plusz  pénzt előteremteni, mert azt sok-sok éve vallom, hogy a  SZERENCSEjátékok  között ez az, amivel még mindig leginkább és leggyakrabban lehet pénzt kovácsolni magunknak. Ennek legfőbb oka, hogy amíg a legtöbb szerencsejátékhoz tényleg „csak” szerencse kell, addig a sportfogadás területe sokkal kiszámíthatóbb. Bár tény, még így is elég rázós terep. Szóval itt azért kell némi tudás is. Na jó, minél több  tudás!!!  Tapasztalat,  hogy  ahogyan  nő  a  tudásunk,  úgy  nő  vele  együtt  a  szerencsénk  is.

Egyszerűen  azért,  mert  a  szerencse  nem  csak  „vakszerencseként”,  hanem  kvázi  a  tudás melléktermékeként jelenik majd meg egyre gyakrabban az életünkben. Minél nagyobb a tudásunk és tapasztalatunk,  annál  jobban  fog  tudni  minket  még  az  intuíció  is  megtámogatni  a  tippek kiválasztásakor.

Megfigyelted már, hogy mindig azoknak van szerencséje, akik tudnak is?

Miért is gondoltam, hogy könyvet írok a sportfogadásról, illetve, hogy pontosabban fogalmazzak, a profitot termelő sportfogadásról? Egyébként is, milyen alapon vállalkozok én erre?

Egész  életemben  egyfajta  küldetést  érzek  arra  vonatkozóan,  hogy  segítsek  másoknak.  A segítésnek pedig számtalan formája létezik. Hiszem, hogy ezzel a könyvvel sok embernek tudok majd segíteni, de előre bocsájtom, hogy a sikerhez nem kevés önfegyelem is kell. De ne szaladjunk nagyon előre! Meggyőződésem, ha a könyvben említett szabályokat és tanácsokat betartod, belőled is nyereséget termelő sportfogadó válik, és a mai, sokszor megélhetésért küzdő világunkban szeretném, ha némi kockázat és adrenalinnövekedés árán ugyan, de meg tudnánk támogatni anyagi helyzetünket. Némi kockázat egyébként is kell, bármire is vállalkozzon az ember, viszont az nem mindegy, hogy a rizikófaktort sikerül-e esetleg minimálisra csökkenteni…

A Szerencsejáték Zrt. olyan nagy arányú profitot termel évről évre belőlünk sportfogadókból, hogy ideje végre annak, hogy nekünk is nagyobb szelet jusson a tortából.

Az is fontos tényező volt a megírásban, hogy egyszerűen nem nagyon találtam magyar nyelvű

könyvet, komolyabb irományt a témában, sem pedig ún. „Tippster-tanfolyam” nem létezik, ahol meg lehetne tanulni, hogyan fogadjunk nyereségesen. Szerintem tehát nagyon kell egy olyan mű, ami az eddigi tapasztalataiddal kiegészülve, Téged is a helyes vágányra állít, és az eddigi nullszaldós, vagy erősen mínuszos hónapjaidat, végre „pozitívba” hozza. Ha pedig azok közé tartozol, aki már eddig is (zömmel) nyereséggel űzte ezt a tevékenységet, akkor is rejteni fog a könyv valószínűleg olyan újdonságokat és megfogadható tanácsokat, amelyek akár új perspektívákat adhatnak a Tippmixes pályafutásodban.

Ez a könyv nem egy internetről, innen-onnan összeollózott iromány lesz, hanem az elmúlt 3 évben bennem  kikristályosodott  tudásanyag  egyfajta  esszenciája,  melynek  alapanyaga  elsősorban  a tapasztalat, valamint saját ötletek és saját, évek alatt kikísérletezett stratégiák. Természetesen, lesznek ezek között olyan információk is, amik nem saját kútfőből pattantak ki, vagy amiket mások tanácsa inspirált, de ezeket igyekszem is jelezni mindenhol, hiszen nem lenne szép dolog, más tollával ékeskedni.

Előre bocsájtom, hogy nem én vagyok a világ legjobb tippadója és sportfogadó guruja – bár folyamatosan fejlődöm érzésem szerint. Sőt, szinte biztos, hogy Magyarországon is vannak nálam ügyesebb és okosabb tippadók (Tippsterek). Ezt fontos tisztázni, hogy nem akarok ilyen képet kialakítani magamról, mert az hamis kép lenne.

Ami  miatt  mégis  úgy  gondolom,  hogy  tudok  Neked  segíteni,  amennyiben  sportfogadásból próbálsz Te is némi plusz, és nem utolsósorban legális (!) jövedelemre szert tenni, az nem más, mint a tény, hogy az elmúlt hónapokban sikerült az alapvetően mínuszos Tippmixes tevékenységemet nyereségesbe fordítani, mivel immáron a tétek is feltornázták magukat a nem éppen acélosnak mondható  3  számjegyű  kategóriából  a  4  számjegyűbe,  így  hónapról-hónapra  egész  jó  kis mellékjövedelmet hoz ez nekem, és továbbra is szeretném hangsúlyozni, hogy mindezt LEGÁLISAN!

(Aki a 4 számjegyű téteket kevésnek tartja, most lehet, elkezd zúgolódni, de azt vallom, sok pénzzel az játsszon, akinek már eleve sok pénze van: nekik valóban csak játék a sportfogadás, viszont ez a könyv elsősorban azoknak hivatott segíteni, akik közel a nulláról vagy nem túl nagy büdzsével indulnak, ahogy anno én is tettem.)

A tézis itt is igaz: pénzt, pénzből lehet legkönnyebben csinálni, de nézzük, mit tehetünk akkor, ha nincs több százezer vagy millió forintunk az indulásra, ahogy anno nekem sem volt...

3. Legális mellékjövedelem

Mielőtt „belevágnánk a lecsóba” J, beszéljünk kicsit arról, milyen előnyökkel jár majd, ha az általam ajánlott utat választod. Legfőképpen természetesen azzal, hogy összehozhatsz magadnak egy kis „mellékest”, amivel minden hónapban megtámogathatod a személyes vagy éppen családi kasszát.